ट्रेन में 40 लाख का सोना पकड़ा, पिस्टल भी बरामद
फालनारेलवे स्टेशन पर सोमवार सुबह 8 बजे चेन्नई-जोधपुर ट्रेन में हवाला कारोबार से सोने की तस्करी करने वाले गिरोह का राज खोलते हुए एक युवक को फालना पुलिस तथा जीआरपी ने संयुक्त कार्रवाई करते हुए गिरफ्तार किया है। आरोपी चेन्नई से 1 किलोग्राम 560 ग्राम सोना बैग में भरकर जोधपुर के प्रमुख सर्राफा कारोबारी को सप्लाई करने के लिए ला रहा था। उसके कब्जे से 32 बोर की देसी पिस्टल भी बरामद की गई है। आरोपी को आबूरोड जीआरपी थाने के हवाले कर दिया है। पुलिस द्वारा पूछताछ जारी है।
सोमवार सुबह पुलिस को चेन्नई एक्सप्रेस में एक युवक के पास बड़ी मात्रा में सोना तथा हथियार होने की सूचना मिली थी। इसके बाद फालना थाने के एएसआई सज्जनसिंह तथा फालना जीआरपी पुलिस चौकी प्रभारी अमरसिंह की अगुवाई में पुलिस दल ने ट्रेन के रेलवे स्टेशन पर रुकते ही कोच संख्या 7 में बैठे जोधपुर के ख्यातीसनी डांगियावास हाल मटकी चौराहा निवासी सूजाराम को बुलाकर पूछताछ की। उसके सकपकाने पर पुलिस को संदेह हुआ तो तलाशी में उसके बैग से सोने के दो बिस्किट (केडबरी) मिले। साथ ही उसके पास से 32 बोर की देसी पिस्टल भी बरामद हुई। सोने का वजन करने पर यह 1 किलो 560 ग्राम था। इस पर पुलिस ने उसे गिरफ्तार कर आबूरोड से पहुंचे जीआरपी थाना प्रभारी कैलाश जाट को सौंप दिया।
^आरोपी पूर्व में भी कई बार सोना लेकर चुका है। इसके बदले उसे अच्छा-खासा कमीशन मिलता है। आगे की कार्रवाई जीआरपी करेगी। -सज्जनसिंह, चौकीप्रभारी, फालना
^ सोना बरामद कर पिस्टल को जब्त कर ली है। जोधपुर से आरोपी का रिकॉर्ड मंगवाया जा रहा है। उससे पूछताछ की जा रही है। -कैलाशजाट, थानाप्रभारी, जीआरपी, आबूरोड
व्यापार की पूरी चेन, दुबई से चेन्नई और यहां से राजस्थान
सोनेकी तस्करी के लिए पूरी चेन बना रखी है। इसके लिए अलग-अलग स्थानों पर लोगों को मोटा कमीशन देकर उनके द्वारा यह सोना राजस्थान के विभिन्न सर्राफा बाजारों में पहुंचाया जाता है। जानकारों के अनुसार बिना टैक्स का यह सोना दुबई से मंगाया जाता है। दुबई से यह सोना चेन्नई और दक्षिण भारत के विभिन्न शहरों में पहुंचता है। इसके बाद इन दलालों के माध्यम से यह सोना राजस्थान के सर्राफा बाजार में पहुंचता है।
bho_Deva hin_Deva hin_Deva hin_Deva hin_Deva hin_Deva hin_Deva